EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on kütuseelementide ja vesiniku valdkonna ühisettevõtte 2011. aasta eelarve 
täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse kütuseelementide ja vesiniku valdkonna ühisettevõtte 2011. aasta lõplikku raamatupida ­
mise aastaaruannet,  
— võttes arvesse kontrollikoja aruannet kütuseelementide ja vesiniku valdkonna ühisettevõtte eelarveaasta 
2011 raamatupidamise aastaaruande kohta koos ühisettevõtte vastustega (  1 ), 
— võttes arvesse nõukogu 12. veebruari 2013. aasta soovitust (05755/2013 – C7-0040/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse nõukogu 30. mai 2008. aasta määrust (EÜ) nr 521/2008, millega luuakse kütuseelemen ­
tide ja vesiniku valdkonna ühisettevõte, (  4 ) eriti selle artikli 11 lõiget 4,  
— võttes arvesse nõukogu 14. novembri 2011. aasta määrust (EL) nr 1183/2011, millega muudetakse 
määrust (EÜ) nr 521/2008, millega luuakse kütuseelementide ja vesiniku valdkonna ühisettevõte (  5 ), 
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  6 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0084/2013),ET L 308/352 Euroopa Liidu Teataja 16.11.2013  
( 1 ) ELT C 6, 10.1.2013, lk 56.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 153, 12.6.2008, lk 1.  
( 5 ) ELT L 302, 19.11.2011, lk 3.  
( 6 ) EÜT L 357, 31.12.2002, lk 72.
A. arvestades, et kütuseelementide ja vesiniku valdkonna ühisettevõte (edaspidi „ühisettevõte”) loodi 
määruse (EÜ) nr 521/2008 alusel avaliku ja erasektori partnerluse vormis 2008. aasta mais ja kuni 
31. detsembrini 2017 kestvaks ajavahemikuks ning selle eesmärk on keskenduda turukõlblike raken ­
duste väljatöötamisele, soodustades seeläbi täiendavaid tööstuslikke jõupingutusi kütuseelemendi- ja 
vesinikutehnoloogiate kiireks kasutuselevõtuks;  
B. arvestades, et määrust (EÜ) nr 521/2008 muudeti määrusega (EL) nr 1183/2011;  
C. arvestades, et ühisettevõte sai majanduslikult iseseisvaks alles 2010. aasta novembris ning 2011. oli 
esimene aasta, mille kohta ühisettevõte koostas täispikka eelarveaastat hõlmava raamatupidamise 
aastaaruande;  
D. arvestades, et ühisettevõtte liikmed on liit, keda esindab komisjon, maailma uue energia tööstusrüh ­
mitus (NEW-IG) ning teadusringkonnad (N.ERGHY);  
E. arvestades, et kontrollikoda märkis, et ta sai piisava kindluse ühisettevõtte 2011. aasta raamatupidamise 
aastaaruande usaldusväärsuse kohta;  
F. arvestades, et kontrollikoda esitas ühisettevõtte raamatupidamise aastaaruande aluseks olevate tehingute 
seaduslikkuse ja korrektsuse kohta märkustega arvamuse;  
G. arvestades, et liidu maksimaalne rahaline toetus ühisettevõtte eelarvele kogu ühisettevõtte tegutsemisaja 
jooksul on 470 000 000 eurot, mis makstakse teadusuuringute seitsmenda raamprogrammi eelarvest ja 
millest jooksvatele kuludele eraldatud osa ei tohi ületada 20 000 000 eurot;  
Eelarvehaldus ja finantsjuhtimine  
1. tunneb heameelt selle üle, et kontrollikoda märkis, et ühisettevõtte 2011. aasta raamatupidamise aasta ­
aruanne kajastab kõigis olulistes aspektides õiglaselt ühisettevõtte finantsolukorda 31. detsembri 2011. 
aasta seisuga ning ühisettevõtte finantstulemusi ja rahavooge lõppenud aastal vastavalt ühisettevõtte 
finantseeskirjade sätetele;  
2. on mures selle pärast, et kontrollikoda esitas ühisettevõtte raamatupidamise aastaaruande aluseks 
olevate tehingute seaduslikkuse ja korrektsuse kohta märkustega arvamuse, sest 2012. aasta septembriks 
oli 12 järelauditist (nagu on nõutud 2011. aasta jaanuaris ühisettevõtte juhatuses vastu võetud järelau ­
ditite strateegias) lõpetatud vaid kaheksa, mille summa oli 4 800 000 eurot (mis moodustab 27 % 
kõigist väljamaksetaotlustest, mis ühisettevõte 2011. aastal sai) ja millest kahe puhul leiti olulisi vigu, 
millest suurim (764 000 eurot) parandati järgnenud aastal;  
3. märgib, et, v.a kahes auditis kirjeldatud asjaolude puhul, on ühisettevõtte 2011. aasta raamatupidamise 
aastaaruande aluseks olevad tehingud kõigis olulistes aspektides seaduslikud ja korrektsed;  
4. märgib peale selle, et ühisettevõtte 2011. aasta lõplik eelarve sisaldas 117 000 000 euro ulatuses 
kulukohustuste assigneeringuid ja 60 000 000 euro ulatuses maksete assigneeringuid ning kättesaa ­
davate kulukohustuste ja maksete assigneeringute kasutusmäärad olid vastavalt 99,8 % ja 87,9 %; 
võtab teadmiseks, et tegevuseks (eelarve III jaotis) kättesaadavad kulukohustuste assigneeringud summas 
112 000 000 eurot rakendati 2011. aasta projektikonkursiga seotud üldiste kulukohustuste kaudu;ET 16.11.2013 Euroopa Liidu Teataja L 308/353
5. märgib murelikult, et ühisettevõtte finantseeskirjades sätestatud eelarvemenetlust ei järgitud, sest komis ­
joni tehtud erandit, mille kohaselt lubati tühistatud kulukohustusi kanda järgneva kolme aasta tulude ja 
kulude eelarvestusse, tõlgendati valesti; märgib, et kuna ühisettevõte tõlgendas eelarvemenetlust valesti, 
oli 2011. aasta tulem vale, sest 2011. aastast 2012. aastasse üle kantud maksete assigneeringuid 
summas 6 300 000 eurot ei võetud arvutamisel arvesse, ja 2010. aasta tulemis ei võetud arvesse 
2010. aastast 2011. aastasse üle kantud maksete assigneeringuid summas 3 300 000 eurot;  
6. on mures selle pärast, et 2010. aasta kasutamata üldiseid kulukohustusi summas 10 400 000 eurot, mis 
tulnuks ära kasutada 2011. aasta 31. detsembriks, ei vabastatud 2011. aasta lõpus, vaid alles 2012. 
aasta jaanuaris;  
7. märgib, et 2008., 2009. ja 2010. aastal korraldatud projektikonkursi tulemusel kirjutati alla toetusle ­
pingud kokku summas 183 400 000 eurot ja 2011. aastal alustati neljandat projektikonkurssi summas 
111 600 000 eurot, mis moodustab vastavalt 41 % ja 25 % ühisettevõttele teadusuuringuteks ette 
nähtud maksimaalsest liidu toetusest; märgib peale selle, et 2012. aasta jaanuaris alustati viienda 
projektikonkursiga (79 000 000 eurot), mis moodustab täiendavalt 18 % maksimaalsest liidu toetusest; 
märgib, et eelarve täitmise osas on tehtud edusamme;  
Järelevalve- ja kontrollisüsteemid  
8. märgib, et 2011. aasta lõpuks oli peaarvepidaja kinnitanud süsteemide aluseks olevad tegevusprotsessid, 
nagu ühisettevõtte finantseeskirjad seda ette näevad, ning seejuures tehti kindlaks teatavad puudused; 
märgib, et ühisettevõte on välja töötanud tegevuskava, mille abil kõrvaldada kindlaks tehtud puudused, 
ja et ühisettevõtte väitel on enamik meetmeid ellu viidud;  
Mitterahaliste osaluste mahu iga-aastane hindamine  
9. tunneb heameelt selle üle, et lõpetati mitterahaliste osaluste mahu hindamine ning 2012. aasta aprillis 
andsid sellele oma ühise hinnangu komisjoni siseauditi talitus ja ühisettevõtte siseauditi üksus;  
10. võtab teadmiseks, et peaarvepidaja poolt 2012. aasta 8. veebruari seisuga kinnitatud mitterahaliste 
osaluste summa oli 347 600 000 eurot ja hindamisaruande kohaselt peab nimetatud summat 
930 000 euro võrra vähendama, sest teatud osalejad võtsid oma eelarveliste kulude esitamisel kaudsete 
kulude arvestamisel kindlaks määraks 60 %, kuigi ühisettevõttes kasutatav määr on 20 %; märgib, et see 
korrektsioon tehti;  
Rahahaldus  
11. rõhutab, et ühisettevõtte pangakonto saldo oli 2011. aasta detsembri lõpus 9 200 000 eurot ja vahe ­
mikus august 2011 ja detsember 2011 oli ühisettevõtte pangakonto saldo vahemikus 30 000 000 – 
60 000 000 eurot; nõuab, et ühisettevõte võtaks koos komisjoniga kõik vajalikud meetmed selleks, et 
vähendada pangakontol hoitava raha summat tasemeni, mis jääb komisjoniga sõlmitud finantslepin ­
gutes lubatud piiridesse;  
Muud haldusküsimused  
12. märgib, et 2011. aastal koostas ühisettevõte talitluspidevuse kava ja tegi edusamme IT-turvalisuse 
menetluste formaliseerimisel ning 2012. aasta juunis kiitis ühisettevõte heaks talitluspidevuse kava 
koos selles sisalduva avariitaastekavaga;ET L 308/354 Euroopa Liidu Teataja 16.11.2013
13. märgib, et ühisettevõtte finantseeskirju ei ole veel muudetud nii, et need sisaldaks sätet komisjoni 
siseaudiitori volituste kohta; märgib aga, et siseauditi talituse ja siseauditi üksuse ülesandeid täpsustati 
ja juhatus kinnitas need 2011. aasta märtsis;  
14. tunneb heameelt selle üle, et ühisettevõtte ja Belgia ametiasutuste vahel sõlmiti 3. veebruaril 2012 
asukohaleping, milles käsitletakse tööruume, privileege ja immuniteete ning muud toetust;  
Muud küsimused  
15. kordab oma üleskutset kontrollikojale esitada mõistliku tähtaja jooksul Euroopa Parlamendile eriaruanne 
ühiste küsimuste kohta, mis tekivad ühisettevõtete eripära tõttu ja mida ühisettevõtted peaksid koos 
oma partneritega käsitlema, et tagada oma tegevuse lisandväärtus ja liidu teadusuuringute, tehnoloo ­
giaarenduse ja tutvustamistegevuse programmide tulemuslik elluviimine; märgib ühtlasi, et samas 
aruandes tuleks esitada ka hinnang ühisettevõtete asutamise ja struktuuri tulemuslikkuse kohta.ET 16.11.2013 Euroopa Liidu Teataja L 308/355